## Tikrasis Rokiškio herbas.

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL KOMPENSAVIMO UŽ KELEIVIŲ IR MOKINIŲ VEŽIMĄ TVARKOS APRAŠO PATVIRTINIMO**

2022 m. spalio 28 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi Lietuvos Respublikos kelių transporto kodekso 4 straipsnio 3 dalimi, Lietuvos Respublikos transporto lengvatų įstatymo 5 ir 6 straipsniais, 8 straipsnio 4 ir 5 punktais, Lietuvos Respublikos švietimo įstatymo 36 straipsnio 1, 2, 3 dalimis, Rokiškio rajono savivaldybės tarybos 2019 m. lapkričio 29 d. sprendimu Nr. TS-231 „Dėl Priėmimo į Rokiškio rajono savivaldybės bendrojo ugdymo mokyklas tvarkos aprašo patvirtinimo“ Rokiškio rajono savivaldybės taryba nusprendžia:

 1. Patvirtinti Kompensavimo už keleivių ir mokinių vežimą tvarkos aprašą (pridedama).

 2. Pripažinti netekusiais galios:

 2.1. Rokiškio rajono savivaldybės tarybos 2021 m. spalio 29 d. sprendimą Nr. TS-212 „Dėl kompensavimo už keleivių ir mokinių vežimą tvarkos aprašo patvirtinimo“;

 2.2. Rokiškio rajono savivaldybės tarybos 2022 m. liepos 29 d. sprendimą Nr. TS-187 „Dėl Rokiškio rajono savivaldybės tarybos 2021 m. spalio 29 d. sprendimo Nr. TS-212 „Dėl kompensavimo už keleivių ir mokinių vežimą tvarkos aprašo patvirtinimo“ pakeitimo“.

 3. Nustatyti, kad šis sprendimas įsigalioja 2022 m. lapkričio 1 d.

 4. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Savivaldybės meras Ramūnas Godeliauskas

Danutė Kniazytė

Violeta Bieliūnaitė-Vanagienė

PATVIRTINTA

Rokiškio rajono savivaldybės tarybos 2022 m. spalio 28 d. sprendimu Nr. TS-

**KOMPENSAVIMO UŽ KELEIVIŲ IR MOKINIŲ VEŽIMĄ TVARKOS APRAŠAS**

**I SKYRIUS**

**BENDROSIOS NUOSTATOS**

 1. Kompensavimo už keleivių ir mokinių vežimą tvarkos aprašas (toliau - aprašas) reglamentuoja Rokiškio rajono savivaldybės (toliau - savivaldybė) bendrojo ugdymo mokyklas lankančių mokinių neatlygintino vežimo į bendrojo ugdymo mokyklas ir pas savivaldybės teritorijoje esančius neformaliojo vaikų švietimo teikėjus ir atgal išlaidų bei transporto lengvatų teikimo kitiems keleiviams ir keleivinio transporto vežėjų patirtų nuostolių, vykdant keleivinio kelių transporto viešųjų paslaugų įsipareigojimus kompensavimą iš savivaldybės biudžeto bei kontrolę.

 2. Kelių transporto lengvatų rūšis ir asmenų, kuriems jos taikomos, kategorijas nustato Lietuvos Respublikos transporto lengvatų įstatymas.

 3. Iš savivaldybės biudžeto apmokama už nemokamą keleivių vežimą Rokiškio rajone vežėjams, teikiantiems viešąsias vietinio reguliaraus susisiekimo kelių transportu paslaugas, pagal sudarytas sutartis su vežėjais.

 4. Važiavimo išlaidos nekompensuojamos važiuojant lengvaisiais taksi automobiliais ir maršrutiniais taksi.

 5. Mokinių neatlygintino vežimo išlaidos (vežėjams, numatytiems šiame tvarkos apraše, išskyrus 3 ir 4 punktuose nurodytus atvejus) kompensuojamos šiame apraše nustatyta tvarka:

 5.1. už kaimuose ir miesteliuose gyvenančius bendrojo ugdymo programas vykdančių mokyklų 9–12 klasių (gimnazijų 1–4 klasių) mokinius;

 5.2. už kaimuose ir miesteliuose gyvenančius priešmokyklinio ugdymo ir 1–8 klasių mokinius iki artimiausios atitinkamą bendrojo ugdymo programą vykdančios mokyklos, ar mokyklos aptarnavimo teritorijoje esančią mokyklą;

 5.3. už kaimuose ir miesteliuose bei miestuose gyvenančius profesinio mokymo įstaigų mokinius;

 5.4. už kaimuose ir miesteliuose gyvenančius neformaliojo vaikų švietimo įstaigų mokinius.

 5.5. už socialinių paslaugų įstaigose, vaikų socializacijos centruose, šeimynose gyvenančius mokinius;

 5.6. už bendrojo ugdymo mokyklų ir profesinio mokymo įstaigų bendrabučiuose gyvenančius mokinius.

 6. Važiavimo išlaidos per mėnesį kompensuojamos už 5.1–1.2 punktuose nurodytus mokinius, mokyklų ar įstaigų darbo dienomis važiavusius į mokyklą ar įstaigą iki 40 km ir atgal vietinio reguliaraus susisiekimo autobusais, tolimojo reguliaraus susisiekimo autobusais, mokykliniais autobusais, kitu savivaldybės valdomu transportu (seniūnijų, savivaldybės biudžetinių socialines paslaugas teikiančių įstaigų transportu ir mokyklų autobusais) mokinio pažymėjime nurodytu maršrutu.

 7. Važiavimo išlaidos parvykti ir sugrįžti į mokymo įstaigas kompensuojamos už 5.3–5.6 punkte nurodytus mokinius ir savaitgaliais bei švenčių dienomis.

**II SKYRIUS**

**IŠLAIDŲ KOMPENSAVIMAS UŽ MOKINIŲ VEŽIMĄ**

 8. Mokinius vežančioms mokykloms, seniūnijoms ir savivaldybės biudžetinėms socialines paslaugas teikiančioms įstaigoms (vežėjams) lėšos skiriamos iš rajono biudžeto, paskaičiavus lėšų poreikį pagal tuo metu galiojančias kainas ir normatyvus ir savivaldybės administracijos direktoriaus įsakymu patvirtintu maršrutų sąrašu.

 9. Mokslo metų pradžioje (iki rugsėjo 15 d.) mokymo, ugdymo įstaigos, vadovaujantis Lietuvos Respublikos švietimo ir mokslo ministro 2020 m. gruodžio 31 d. įsakymu Nr. V-2014 patvirtinta Mokinio pažymėjimo išdavimo ir naudojimo tvarka, privalo sutvarkyti mokinio pažymėjimus: pratęsti jų galiojimo terminus, patikslinti važiavimo keleiviniu transportu maršrutą, mokyklos pavadinimą ir kt.

 10. Mokymo, ugdymo įstaigos mokslo metų pradžioje (iki rugsėjo 15 d.) ir per mokslo metus, pasikeitus mokinio maršrutui ar važiuojančių mokinių sąrašui, pagal duomenų teikimo formą (1 priedas) privalo pateikti Švietimo ir sporto skyriui mokinių, kurie naudosis vežėjų paslaugomis, sąrašus, patvirtintus mokymo, ugdymo įstaigos vadovo, nurodant mokinio vardą, pavardę, mokinio pažymėjimo Nr., klasę, kurioje vaikas mokosi maršrutą, nuo kokios iki kokios stotelės ir kokiomis savaitės dienomis važiuoja bei numatant vežėją.

11. Švietimo ir sporto skyrius išanalizuoja 10 punkte nurodytus sąrašus, suderina su 3 punkte nurodytų vežėjų vykdomais maršrutais, suderina su Turto valdymo ir ūkio skyriumi dėl būtinių vietinio reguliaraus susisiekimo maršrutų pakeitimo, atsižvelgiant į mokinių pavėžėjimo poreikius, organizuoja kitų vežėjų maršrutų sudarymą ir patvirtinimą, pateikia patvirtintus sąrašus vežėjams.

 12. Pasibaigus ataskaitiniam kalendoriniam mėnesiui, vežėjai iki kito mėnesio 10 d. pateikia rajono savivaldybės administracijos Finansų skyriui laisvos formos ataskaitas apie nemokamai į mokymo, ugdymo įstaigas važiavusių mokinių skaičių ir mokinių pavėžėjimo kaštus. Finansų skyrius gali pareikalauti iš vežėjų ir kitų papildomų dokumentų, kuriais remiantis buvo parengtos ataskaitos.

 13. Rajono bendrojo lavinimo mokyklų, papildomo ugdymo įstaigų, profesinio mokymo įstaigų, vaikų globos mokiniams, važiuojantiems į mokymo, ugdymo įstaigas maršrutais, kuriuos aptarnauja kitų rajonų vežėjai, kompensuojama už pateiktus važiavimo bilietus. Su šiais vežėjais atskiros sutartys nesudaromos. Mėnesiui pasibaigus, mokiniai turi pateikti bilietus savo mokymo, ugdymo įstaigai. Mokymo, ugdymo įstaigos vadovo nustatyta tvarka apskaičiuojamos ir išmokamos mokiniams priklausančios kompensacijos. Mokymo, ugdymo įstaigos iki kito mėnesio 10 d. pristato savivaldybės administracijos Švietimo ir sporto skyriui prašymą dėl išmokėtų lėšų kompensavimo. Prašyme nurodoma važiavusio mokinio vardas pavardė, maršrutas, kuriuo mokinys važiavo, kartu pristatomos bilietų kopijos. Mokymo, ugdymo įstaigos vadovas atsako už važiavimo išlaidų kompensacijų apskaičiavimo, išmokėjimo ir apskaitos teisingumą.

 14. Švietimo ir sporto skyrius gautus mokymo, ugdymo įstaigų prašymus ir sąskaitas faktūras pateikia Centralizuotos buhalterinės apskaitos skyriui, kuris iki einamojo mėnesio pabaigos perveda lėšas įstaigoms.

 15. Kuro sąnaudų išlaidos 0,14 Eur/km už vieną vaiką kompensuojamos:

 15.1. tėvams, kurie nuosavu transportu vežioja savo vaikus, gyvenančius kaimuose ir miesteliuose, ir kurių negalima atvežti ir parvežti atgal reguliaraus susisiekimo autobusais, mokyklų autobusais dėl maršrutų stokos ar netinkamo važiavimo grafiko:

15.1.1. į savivaldybės teritorijoje vykstančius užsiėmimus, veikiančius pagal neformaliojo vaikų švietimo programas;

15.1.2. į Rokiškio rajono švietimo įstaigas, vykdančias ikimokyklinio ir / ar priešmokyklinio ugdymo programas (vaikai, turintys didelių ar labai didelių specialiųjų ugdymosi poreikių arba nustatytas vidutinis ar sunkus neįgalumo lygis).

15.2 Juridiniams asmenims, turintiems šeimynos statusą, kurie nuosavu transportu vežioja globojamus vaikus:

15.2.1. į savivaldybės teritorijoje vykstančius užsiėmimus, veikiančius pagal neformaliojo vaikų švietimo programas;

15.2.2. į Rokiškio ikimokyklinio, priešmokyklinio ugdymo įstaigas ir bendrojo ugdymo mokyklas.

 16. Tėvai (globėjai), vežantys tik savo vaikus (globotinius) nuosavu transportu (toliau – Automobilis) kiekvienais metais su prašymu (2 priedas) kreipiasi į mokymo, ugdymo įstaigos direktorių (toliau – direktorius). Prie prašymo turi būti pridėta automobilio registracijos liudijimo kopija, automobilio techninės apžiūros rezultatų kortelės (ataskaita) kopija, transporto priemonių valdytojų civilinės atsakomybės privalomojo draudimo liudijimo kopija.

 16.1. Jei nurodytas mokinys atitinka šio Aprašo sąlygas, mokymo, ugdymo įstaigos vadovas pasirašo nustatytos formos sutartį (3 priedas) su tėvais (globėjais) dėl patirtų išlaidų kompensavimo.

 16.2. Tėvai (globėjai), vežantys savo vaikus (globotinius) nuosavu transportu, gali sudaryti sutartį ir gauti važiavimo išlaidų kompensavimą už tą patį vaiką tik su viena mokymo, ugdymo įstaiga.

 16.3. Švietimo, ugdymo įstaigos 16.1 papunktyje nurodytų sutarčių kopijas pateikia Švietimo ir sporto skyriui per 10 dienų nuo sutarties sudarymo. Švietimo ir sporto skyrius vykdo Aprašo 16.2 papunktyje nurodytų sąlygų kontrolę.

 17. Juridiniai asmenys, turintys šeimynos statusą, kurie nuosavu transportu (toliau – Automobilis) vežioja globojamus vaikus kiekvienais metais su prašymu (4 priedas) kreipiasi į savivaldybės administracijos direktorių. Prie prašymo turi būti pridėta šeimynos vaikų sąrašo, patvirtinto Socialinės paramos ir sveikatos skyriaus, kopija, automobilio registracijos liudijimo kopija, automobilio techninės apžiūros rezultatų kortelės (ataskaita) kopija, transporto priemonių valdytojų civilinės atsakomybės privalomojo draudimo liudijimo kopija.

 17.1. Jei juridiniai asmenys, turintys šeimynos statusą atitinka šio aprašo sąlygas, administracijos direktorius pasirašo nustatytos formos sutartį (5 priedas) su juridiniais asmenimis, turinčiais šeimynos statusą dėl patirtų išlaidų kompensavimo.

 17.2. Juridiniai asmenys, turintys šeimynos statusą, vežantys 15.2.1. ir 15.2.2 punktuose nustatytais atvejais šeimynos vaikus nuosavu transportu, gali sudaryti tik vieną sutartį ir gauti važiavimo išlaidų kompensavimą iki kito mėnesio 10 d. pagal pateiktus apskaitos dokumentus, nustatytus sutartyje.

 18. Automobiliai, kuriais vežami mokiniai, turi būti:

 18.1. techniškai tvarkingi;

 18.2. apdrausti transporto priemonių valdytojų civilinės atsakomybės privalomuoju draudimu.

 19. Automobilio vairuotojas (asmuo vežantis mokinius, vaikus, turinčius negalią) turi laikytis saugaus eismo automobilių keliais taisyklių reikalavimų.

 20. Mokinių, vaikų turinčių negalią ir juridinių asmenų, turinčių šeimynos statusą pavėžėjimo į mokyklą ir į namus išlaidos, tėvų (globėjų) nuosavu transportu, kompensuojamos už praėjusį mėnesį.

 21. Švietimo, ugdymo įstaigos vadovas paskiria atsakingą asmenį už vaikų, turinčių negalią ir mokinių lankomumo apskaitą, kuris kiekvieną mėnesį iki kiti mėnesio 10 d. užpildo nustatytos formos pažymą (6 priedas) ir nustatytos formos pažymą, kurią teikia tik neformaliojo švietimo įstaigos (7 priedas), pateikia Švietimo ir sporto skyriui.

 22. Švietimo ir sporto skyrius, gavęs pažymas iš švietimo, ugdymo įstaigų, teikia prašymą Finansų skyriui dėl asignavimų perkėlimo du kartus per metus (liepos ir gruodžio mėnesiais).

 23. Finansų skyrius tikslina švietimo, ugdymo įstaigų biudžetus ir perskirsto lėšas.

 24. Švietimo, ugdymo įstaiga perveda į nurodytą sutartyje tėvų (globėjų) sąskaitą išlaidų kompensavimo lėšas už praėjusį mėnesį iki kito paskutinės dienos iš savo įstaigai skirtų asignavimų.

**III SKYRIUS**

**NEMOKAMO KELEIVIŲ VEŽIMO VIETINIO REGULIARAUS SUSISIEKIMO MARŠRUTAIS ROKIŠKIO RAJONE ORGANIZAVIMAS**

 25. Vežėjams už nemokamo keleivių vežimo vietinio reguliaraus susisiekimo maršrutais Rokiškio rajone viešąsias paslaugas atlyginama savivaldybės biudžeto lėšomis pagal savivaldybės tarybos nustatytus tarifus ir sutartis sudarytas su vežėjais.

 26. Pasibaigus ataskaitiniam kalendoriniam mėnesiui, vežėjai iki kito mėnesio 10 d. pateikia Turto valdymo ir ūkio skyriui laisvos formos ataskaitas apie per mėnesį pervežtų keleivių vietinio (miesto ir priemiestinio) reguliaraus susisiekimo maršrutais, skaičių (nurodant maršruto numerį, reisą).

 27. Vežėjai turi teisę teikti pasiūlymus maršrutų tinklui formuoti, keisti maršrutuose reisų skaičių, laiką, papildyti maršrutą naujomis stotelėmis.

**IV SKYRIUS**

**KELEIVINIO KELIŲ TRANSPORTO VEŽĖJŲ NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS,**

**KOMPENSAVIMAS**

 28. Įvertinus tai, kad vežant keleivius reguliariais vietinio susisiekimo maršrutais nustatyti vežimo tarifai turi tiesioginę įtaką vežėjų nuostoliams susidaryti ir savivaldybės administracija, išduodanti vežėjams leidimus vežti keleivius vietinio (miesto ir priemiesčio) reguliaraus susisiekimo autobusų maršrutais ir nustačiusi, kad šie maršrutai visuomenei yra reikalingi, tačiau vežėjams nuostolingi, kiekvieną mėnesį šiems vežėjams iš savivaldybės biudžete tam tikslui numatytų lėšų kompensuoja patirtus nuostolius pagal sudarytas su vežėjais sutartis.

 29. Vežėjai, pasibaigus mėnesiui, iki kito mėnesio 20 d. pateikia Turto valdymo ir ūkio skyriui ataskaitas mėnesį ir didėjančiai nuo metų pradžios apie patirtus nuostolius, susidariusius dėl visuomenei reikalingų keleivinio kelių transporto paslaugų reguliaraus susisiekimo maršrutuose teikimo, Lietuvos Respublikos susisiekimo ministro nustatyta tvarka.

 30. Ataskaitose nurodoma keleivių vežimo rida, savikaina, bendros išlaidos ir bendros pajamos, gautos per praėjusį mėnesį ir perskaičiuotos didėjančiai nuo metų pradžios vežant keleivius visais vietinio (miesto ir priemiestinio) reguliaraus susisiekimo autobusų maršrutais. Pagal nurodytus duomenis apskaičiuojamas bendras nuostolių, susidariusių dėl keleivių vežimo vietinio (miesto ir priemiesčio) reguliaraus susisiekimo autobusų maršrutais augančiai nuo metų pradžios, kompensavimo dydis.

 31. Turto valdymo ir ūkio skyrius gali pareikalauti iš vežėjų ir kitų papildomų ataskaitų ar dokumentų, kurių pagrindu buvo sudarytos ataskaitos.

 32. Turto valdymo ir ūkio skyrius ataskaitas su sąskaitomis faktūromis pateikia Centralizuotos buhalterinės apskaitos skyriui, kuris iki kito mėnesio 10 d. pagal skirtus savivaldybės biudžeto asignavimus kompensuoja vežėjų patirtus per praėjusį mėnesį nuostolius dėl keleivių vežimo vietinio (miesto ir priemiestinio) reguliaraus susisiekimo autobusų maršrutais.

**V SKYRIUS**

**BAIGIAMOSIOS NUOSTATOS**

33. Tai, kas nereglamentuota apraše, sprendžiama taip, kaip numatyta Lietuvos Respublikos teisės aktuose.

34. Šis aprašas gali būti keičiamas savivaldybės tarybos sprendimu.

35. Savivaldybės biudžeto lėšų panaudojimo finansinę kontrolę vykdo Rokiškio rajono savivaldybės kontrolierius ir Rokiškio rajono savivaldybės administracijos Centralizuota vidaus audito tarnyba.

 36. Už duomenų, dokumentų, ataskaitų pateikimą laiku ir nustatyta tvarka, jų duomenų teisingumą atsako duomenis, dokumentus, ataskaitas surašiusių subjektų vadovai.

37. Apraše nustatyti duomenų teikėjai nuslėpę ar pateikę neteisingus duomenis, reikalingus kompensacijoms, negautoms pajamoms ir nuostoliams apskaičiuoti, ir dėl to neteisėtai gavę Rokiškio rajono savivaldybės biudžeto lėšas, privalo jas grąžinti. Neteisėtai gautos ir negrąžintos Rokiškio rajono savivaldybės biudžeto lėšos išieškomos Lietuvos Respublikos civilinio proceso kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kompensavimo už keleivių ir mokinių vežimą tvarkos aprašo 1 priedas

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| (švietimo, ugdymo įstaigos pavadinimas) |  |
|  |
| **MOKINIŲ, KURIE NAUDOSIS VEŽĖJŲ PASLAUGOMIS, SĄRAŠAS**20....-....-.... – 20....-....-....\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numatomas vežėjas) |
|

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. nr.** | **Vardas, pavardė** | **Mokinio pažymėjimo Nr.** | **Klasė, kurioje vaikas mokosi** | **Maršrutas**(įlipimo ir išlipimo stotelės) | **Mokinys vežamas mokyklai priskirtoje aptarnavimo teritorijoje (TAIP/NE)** | **Į/IŠ mokyklos; Į abi puses** | **Savaitės dienos** |
| 1.  |  |  |  |  |  |  |  |
| 2.  |  |  |  |  |  |  |  |
| 3.  |  |  |  |  |  |  |  |
| 4.  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Mokymo, ugdymo įstaigos vadovas |  |  |  |  |  |  |
|  |  | (vardas, pavardė) |  | (telefonas) |  | (el. paštas) |

 |

Kompensavimo už keleivių ir mokinių vežimą tvarkos aprašo 2 priedas

……………………………………………………………………………………………………..

(Fizinio asmens vardas, pavardė, adresas)

………………………………………………………………………………………………………

Mokyklos direktoriui

**PRAŠYMAS**

**DĖL MOKINIŲ (VAIKŲ, TURINČIŲ NEGALIĄ) PAVĖŽĖJIMO TĖVŲ (GLOBĖJŲ) TRANSPORTU IŠLAIDŲ KOMPENSAVIMO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Rokiškis

 Prašau kompensuoti vežiojimo į ……………………………………………………….

 (mokyklos pavadinimas)

|  |  |  |  |
| --- | --- | --- | --- |
| Eil.Nr. | Mokinio, vaiko vardas, pavardė | Adresas  | Atstumas nuo namų iki mokyklos ir nuo mokyklos iki namų (km)  |
|  |  |  |  |
|  |  |  |  |
|  |  |  |  |

Mokiniai bus vežami ………………………………………………………………………………...

(transporto priemonės savininko (valdytojo) vardas, pavardė)

automobiliu ………………………………………………………………………………..

(transporto priemonės markė ir valstybinis numeris)

Kompensaciją prašau pervesti į sąskaitą ……………………………………………………………

………………………………………………………………………………………………………

(sąskaitos numeris, bankas, banko kodas)

Įsipareigoju, pasikeitus šiame prašyme nurodytiems duomenims, nedelsiant apie tai informuoti mokyklą.

PRIDEDAMA:

**□** Transporto priemonės registracijos liudijimas (nuosavybės teise ar kita teise valdomas ir naudojamas fizinio asmens, automobilis);

**□** Transporto priemonės techninės apžiūros rezultatų kortelė (ataskaita);

**□** Transporto priemonių valdytojų civilinės atsakomybės privalomojo draudimo liudijimas.

------------- \_\_\_\_\_\_\_\_\_\_\_\_\_

(parašas) (v., pavardė)

Kompensavimo už keleivių ir mokinių vežimą tvarkos aprašo 3 priedas

**MOKINIŲ (VAIKŲ, TURINČIŲ NEGALIĄ) PAVĖŽĖJIMO TĖVŲ (GLOBĖJŲ) NUOSAVU TRANSPORTU SUTARTIS**

20­­\_\_m. \_\_\_\_\_\_\_\_\_\_\_\_\_\_\_\_ d. Nr.\_\_\_\_\_\_\_\_

Rokiškis

………….......................................................................................................................................

(mokyklos pavadinimas)

direktorius………………………………………………………………………………………ir

(vardas, pavardė)

…………………………………………………………………………………, atstovaujantis

(vieno iš tėvų (globėjų) vardas, pavardė)

………………………………………………………………………………………interesus

(mokinio vardas, pavardė)

sudarėme šią sutartį:

1. …………………………………………………………………………………….įsipareigoja

(vieno iš tėvų (globėjų) vardas, pavardė)

…………………………………………………………………vežti į mokyklą ir iš jos į namus

(mokinio vardas, pavardė)

2. ……............................................................................................................................................

(mokyklos pavadinimas)

direktorius …………………………………………………………………įsipareigoja:

(vardas, pavardė)

2.1. kompensuoti ………………………………………………………………………………..

(vieno iš tėvų (globėjų) vardas, pavardė)

mokinio ……………………………………………………………………………………….…

(mokinio vardas, pavardė)

vežiojimo išlaidas maršrutu ……………………………………………………………………….,

kurio ilgis……….km.

2.2. Išlaidas už **savo vaikų** **(globotinių)** pavėžėjimą tėvų (globėjų) nuosavu transportu skaičiuoti pagal Rokiškio rajono savivaldybės tarybos sprendimu nustatytą keleivių vežimo reguliariais reisais vietinio (priemiestinio) susisiekimo maršrutais vieno keleivio vieno kilometro tarifą ir mokinio mokyklą lankytų dienų skaičių.

2.3. Išlaidų už mokinių pavėžėjimą tėvų (globėjų) nuosavu transportu kompensaciją mokėti du kartus per metus ( liepos ir gruodžio mėnesiais) pervedant į sąskaitą:

…………………………………………………………………………………………………….

(sąskaitos numeris, banko rekvizitai)

3. Sutartis sudaroma einamiesiems mokslo metams ir galioja nuo sutarties pasirašymo dienos iki 20….m…………………………..d.

4. Šalys gali keisti, papildyti nutraukti sutartį nepasibaigus jos galiojimo terminui, kai atsiranda galimybė mokinį pavėžėti į mokyklą ir atgal į namus vietinio ir tolimojo reguliaraus susiekimo maršrutais, mokykliniais autobusais ar privačių vežėju transportu, prieš terminą – bet kuriai šaliai įspėjus kitą šalį raštu prieš vieną mėnesį.

Ši Sutartis sudaryta dviem egzemplioriais – po vieną kiekvienai šaliai.

Mokyklos direktorius………………………………………………………………….

 (parašas) (vardas, pavardė)

Mokinio tėvas (globėjas) ………………………………………………………………….

 (parašas) (vardas, pavardė)

Kompensavimo už keleivių ir mokinių vežimą tvarkos aprašo 4 priedas

……………………………………………………………………………………………………...................................

(Juridinio asmens, turinčio šeimynos statusą pavadinimas, juridinio asmens kodas, adresas, atstovaujamo asmens vardas, pavardė, adresas)

………………………………………………………………………………………………………

Administracijos direktoriui

**PRAŠYMAS**

**DĖL MOKINIŲ IR VAIKŲ PAVĖŽĖJIMO TĖVŲ (GLOBĖJŲ) TRANSPORTU**

**IŠLAIDŲ KOMPENSAVIMO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Rokiškis

 Prašau kompensuoti vežiojimo į ……………………………………………………….

 (mokyklos pavadinimas)

|  |  |  |  |
| --- | --- | --- | --- |
| Eil.Nr. | Mokinio, vaiko vardas, pavardė | Adresas  | Atstumas nuo namų iki mokyklos ir nuo mokyklos iki namų (km)  |
|  |  |  |  |
|  |  |  |  |
|  |  |  |  |

Mokiniai bus vežami ………………………………………………………………………………...

(transporto priemonės savininko (valdytojo) vardas, pavardė)

automobiliu ………………………………………………………………………………..

(transporto priemonės markė ir valstybinis numeris)

Kompensaciją prašau pervesti į sąskaitą ……………………………………………………………

………………………………………………………………………………………………………

(sąskaitos numeris, bankas, banko kodas)

Įsipareigoju, pasikeitus šiame prašyme nurodytiems duomenims, nedelsiant apie tai informuoti mokyklą.

PRIDEDAMA:

**□** Šeimynos vaikų sąrašo, patvirtinto Socialinės paramos ir sveikatos skyriaus, kopija**;**

**□** Transporto priemonės registracijos liudijimas (nuosavybės teise ar kita teise valdomas ir naudojamas fizinio asmens, automobilis);

**□** Transporto priemonės techninės apžiūros rezultatų kortelė (ataskaita);

**□** Transporto priemonių valdytojų civilinės atsakomybės privalomojo draudimo liudijimas.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(parašas) (v., pavardė)

Kompensavimo už keleivių ir mokinių vežimą tvarkos aprašo 5 priedas

**MOKINIŲ IR VAIKŲ PAVĖŽĖJIMO GLOBĖJŲ NUOSAVU TRANSPORTU SUTARTIS**

 Rokiškio rajono savivaldybės administracija, juridinio asmens kodas 188772248, kurios registruota buveinė yra Respublikos g. 94, Rokiškyje, atstovaujama Rokiškio rajono savivaldybės administracijos direktoriaus .................................................., veikiančio pagal .........................................................................., ir juridinis asmuo, turintis šeimynos statusą, (pavadinimas)............................, juridinio asmens kodas..............., adresas................, atstovaujamas

...............................................................................................................................................................

(asmens vardas, pavardė, pareigos)

veikiantis pagal.........................................................................., sudarė šią Mokinių ir vaikų pavėžėjimo globėjų nuosavu transportu sutartį (toliau – Sutartis):

**I. SUTARTIES OBJEKTAS**

1. Vadovaujantis Rokiškio rajono savivaldybės tarybos 20\_ m.\_\_\_\_\_ \_d. sprendimo Nr. TS-\_\_\_\_\_\_ punktais: .................................................................kompensuojamos patirtos išlaidos už Juridinio asmens, turinčio šeimynos statusą, globojamų mokinių ir vaikų vežimą nuosavu transportu į Rokiškio ikimokyklinio, priešmokyklinio ugdymo įstaigas ir bendrojo ugdymo mokyklas ir Rokiškio rajono savivaldybės teritorijoje vykstančius užsiėmimus, veikiančius pagal neformaliojo vaikų švietimo programas ir iš jų.

**II. SUTARTIES SĄLYGOS**

 2. Juridinis asmuo, turintis šeimynos statusą įsipareigoja:

 2.1. vežti globojamus mokinius ir vaikus nuosavu transportu į Rokiškio ikimokyklinio, priešmokyklinio ugdymo įstaigas ir bendrojo ugdymo mokyklas ir Rokiškio rajono savivaldybės teritorijoje vykstančius užsiėmimus, veikiančius pagal neformaliojo vaikų švietimo programas ir iš jų.

 2.3. kiekvieną mėnesį iki kiti mėnesio 10 d. užpildo nustatytos formos sutarties 1 priedą ir nustatytos formos pažymą (2 priedas), pateikti Švietimo ir sporto skyriui.

 3. Rokiškio rajono savivaldybės administracija įsipareigoja:

 3.1. kompensuoti juridiniam asmeniui, turinčiam šeimynos statusą, patirtas išlaidas už globojamų mokinių ir vaikų vežimą nuosavu transportu į Rokiškio ikimokyklinio, priešmokyklinio ugdymo įstaigas ir bendrojo ugdymo mokyklas ir Rokiškio rajono savivaldybės teritorijoje vykstančius užsiėmimus, veikiančius pagal neformaliojo vaikų švietimo programas ir iš jų pagal Rokiškio rajono savivaldybės tarybos sprendimu nustatytą keleivių vežimo vieno keleivio vieno kilometro tarifą ir mokinio, vaiko lankytų dienų skaičių;

 3.2. išlaidų už mokinių ir vaikų pavėžėjimą globėjų nuosavu transportu kompensaciją mokėti vieną kartą per mėnesį, pervedant į Juridinio asmens, turinčio šeimynos statusą, sąskaitą.

 4. Sutartis sudaroma einamiesiems mokslo metams ir galioja nuo sutarties pasirašymo dienos iki 20.....m. ................d.

**III. SUTARTIES ŠALIŲ REKVIZITAI**

|  |  |
| --- | --- |
| Rokiškio rajono savivaldybės administracijaRespublikos g. 94, RokiškisJuridinio asmens kodas 188772248Tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_El. p.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Faks. (8 458) 71 420\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bankasBanko kodas \_\_\_\_\_\_\_\_\_\_\_\_\_\_\_\_\_\_\_\_A. s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Įstaigos/organizacijos pavadinimasĮstaigos/organizacijos adresasĮstaigos/organizacijos kodasTel \_\_\_\_\_\_\_\_\_\_\_\_\_\_\_\_\_\_\_\_El. p. \_\_\_\_\_\_\_\_\_\_\_\_\_\_\_\_\_\_\_\_Faks. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bankasBanko kodas \_\_\_\_\_\_\_\_\_\_\_\_\_\_\_\_\_\_\_\_\_A. s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigų pavadinimas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigų pavadinimas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) |
| A.V. | A.V. |

 Mokinių ir vaikų pavėžėjimo globėjų nuosavu transportu **s**utarties

 1 priedas

Juridinio asmens, turinčio šeimynos statusą pavadinimas................................................................................................

**PAŽYMA**

**DĖL MOKINIŲ IR VAIKŲ PAVĖŽĖJIMO GLOBĖJŲ TRANSPORTU**

**IŠLAIDŲ KOMPENSAVIMO**

Už 20.. m. ..................mėn.

|  |  |  |  |  |  |
| --- | --- | --- | --- | --- | --- |
| Sutarties Nr.  | Mokinio, vaiko pavardė, vardas | Lankytų dienų skaičius | Atstumas (km) | Įkainis (1 km) | Kompensuojama suma(3x4x5) |
| 1 | 2 | 3 | 4 | 5 | 6 |
|  |  |  |  |  |  |

 Mokinių ir vaikų pavėžėjimo globėjų nuosavu transportu **s**utarties

 2 priedas

Juridinio asmens, turinčio šeimynos statusą

pavadinimas.....................................................................................................................

**PAŽYMA**

**DĖL INFORMACIJOS PATEIKIMO APIE MOKINIŲ IR VAIKŲ PAVĖŽĖJIMĄ GLOBĖJŲ NUOSAVU TRANSPORTU**

Už 20.. m. ..................mėn.

|  |  |  |  |  |
| --- | --- | --- | --- | --- |
| Mokinio, vaiko pavardė, vardas  | ugdymo įstaigos pavadinimas, (kurioje mokosi globėjų nuosavu transportu pavežamas mokinys, vaikas) | Mokinio, vaiko pavežamo globėjų nuosavu transportu, **maršrutas** | Mokinio, vaiko **pavežimo** globėjų nuosavu transportu **laikas,** **nurodant** atitinkamoje grafoje savaitės dieną, valandą (pagal užsiėmimų pradžią ir pabaigą užfiksuotą pamokų tvarkaraščiuose) | Pastabos |
| **„Į ugdymo įstaigą“**  | **„Iš ugdymo įstaigos** |
| 1 | 2 | 3 | 4 | 5 | 6 |
|  |  |  |  |  |  |

Pareigos parašas Vardas pavardė

Kompensavimo už keleivių ir mokinių vežimą tvarkos aprašo 6 priedas

Mokyklos pavadinimas.....................................................................................................................

**PAŽYMA**

**DĖL MOKINIŲ (VAIKŲ, TURINČIŲ NEGALIĄ) PAVĖŽĖJIMO TĖVŲ (GLOBĖJŲ) TRANSPORTU**

**IŠLAIDŲ KOMPENSAVIMO**

Už 20.. m. ..................mėn.

|  |  |  |  |  |  |
| --- | --- | --- | --- | --- | --- |
| Sutarties Nr.  | Mokinio, vaiko pavardė, vardas | Lankytų dienų skaičius | Atstumas (km) | Įkainis (1 km) | Kompensuojama suma(3x4x5) |
| 1 | 2 | 3 | 4 | 5 | 6 |
|  |  |  |  |  |  |

Kompensavimo už keleivių ir mokinių vežimą tvarkos aprašo 7 priedas

Mokyklos pavadinimas.....................................................................................................................

**PAŽYMA**

**DĖL INFORMACIJOS PATEIKIMO APIE MOKINIŲ PAVĖŽĖJIMĄ Į NEFORMALIOJO ŠVIETIMO ĮSTAIGAS TĖVŲ (GLOBĖJŲ) NUOSAVU TRANSPORTU**

Už 20 m. ..................mėn.

|  |  |  |  |  |
| --- | --- | --- | --- | --- |
| Mokinio pavardė, vardas  | Bendrojo ugdymo mokyklos pavadinimas, (kurioje mokosi tėvų (globėjų) nuosavu transportu pavežamas mokinys) | Mokinio, pavežamo tėvų (globėjų) nuosavu transportu, **maršrutas** | Mokinio **pavežimo** tėvų (globėjų) nuosavu transportu **laikas,** **nurodant** atitinkamoje grafoje savaitės dieną, valandą (pagal užsiėmimų pradžią ir pabaigą užfiksuotą pamokų tvarkaraščiuose) | Pastabos |
| **„Į neformaliojo švietimo įstaigą“**  | **„Iš neformaliojo švietimo įstaigos** |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

Mokyklos direktorius V. P

A V

Atsakingo už mokinių pavėžėjimą asmens vardas, pavardė, tel, el. paštas

**Rokiškio rajono savivaldybės tarybai**

**SPRENDIMO PROJEKTO „DĖL KOMPENSAVIMO UŽ KELEIVIŲ IR MOKINIŲ VEŽIMĄ TVARKOS APRAŠO PATVIRTINIMO“ AIŠKINAMASIS RAŠTAS**

2022-10-20

Rokiškis

**Sprendimo projekto tikslas ir uždaviniai**

Sprendimo projekto tikslas ir uždaviniai **–** patvirtinti Kompensavimo už keleivių ir mokinių vežimą tvarkos aprašą (toliau – Aprašas), išdėstytą nauja redakcija, pateiktą savivaldybės tarybos sprendimo projekte.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos kelių transporto kodeksas, Lietuvos Respublikos transporto lengvatų įstatymas, Lietuvos Respublikos Vyriausybės 2003 m. birželio 3 d. nutarimas Nr. 700 patvirtintas Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarka, Lietuvos Respublikos susisiekimo ministro 2010 m. liepos 20 d. įsakymas Nr.-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Lietuvos Respublikos švietimo įstatymas, Rokiškio rajono savivaldybės tarybos 2019 m. lapkričio 29 d. sprendimas Nr. TS-231 „Dėl priėmimo į Rokiškio rajono savivaldybės bendrojo ugdymo mokyklas tvarkos aprašo patvirtinimo“

**Sprendimo projekto esmė**.

Kompensavimo už keleivių ir mokinių vežimą tvarkos aprašas buvo patvirtintas 2021 m. spalio 29 d. sprendimu Nr. TS-212 „Dėl kompensavimo už keleivių ir mokinių vežimą tvarkos aprašo patvirtinimo“ ir papildytas Rokiškio rajono savivaldybės tarybos 2022 m. liepos 29 d. sprendimu Nr. TS-187 „Dėl Rokiškio rajono savivaldybės tarybos 2021 m. spalio 29 d. sprendimo Nr. TS-212 „Dėl kompensavimo už keleivių ir mokinių vežimą tvarkos aprašo patvirtinimo“ pakeitimo“.

 Atsižvelgiant, kad Rokiškio rajono savivaldybės taryba 2022 m. rugsėjo 30 d. sprendimu Nr. TS-211 „Dėl keleivių vežimo kelių transportu reguliariaisiais reisais vietinio susisiekimo maršrutais nustatymo“ nusprendė, kad keleiviai vietinio reguliaraus susisiekimo maršrutais Rokiškio rajone vežami nemokamai, būtina keisti šiuo metu galiojančią tvarką dėl kompensacijų už mokinių ir keleivių vežimą. Taip pat siūloma sudaryti galimybę, į / iš švietimo ir ugdymo įstaigas mokinius pavėžėti savivaldybės biudžetinių įstaigų, teikiančių socialines paslaugas transportu.

 **Laukiami rezultatai.** Nustatyta tvarka mokinių pavežimą „į mokyklą“ „Iš mokyklos“ vykdys ir savivaldybės biudžetinės įstaigos teikiančios socialines paslaugas.

 **Finansavimo šaltiniai ir jų poreikis.** Nenumatoma

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas**. Atliktas teisės akto projekto antikorupcinis vertinimas, parengta pažyma.

Turto valdymo ir ūkio skyriaus vedėja Violeta Bieliūnaitė-Vanagienė

Švietimo ir sporto skyriaus vyriausioji specialistė Danutė Kniazytė